
            REPUBLIKA HRVATSKA

VUKOVARSKO-SRIJEMSKA ŽUPANIJA

                    OPĆINA LOVAS
                OPĆINSKO VIJEĆE
KLASA: 021-05/19-01/
URBROJ: 2196-17-01-26-1
Lovas, __ rujna 2026.
Temeljem članka 24. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 30. Statuta Općine Lovas („Službeni vjesnik“ Vukovarsko-srijemske županije br. 04/21, 08/25 i 14/25) Općinsko vijeće Općine Lovas na svojoj 12. sjednici održanoj dana ___ rujna 2026. godine donosi

PRIJEDLOG – ODLUKU
o izmjenama i dopunama Odluke 

o obavljanju dimnjačarskih poslova
Članak 1.

U Odluci o obavljanju dimnjačarskih poslova („Službeni vjesnik“ Vukovarsko-srijemske županije br. 01/19) mijenja se čl. 6. te sada glasi:

„Odabir najpovoljnije ponude vrši se temeljem ekonomski najpovoljnije ponude, odnosno temeljem sljedećih kriterija, vezanih uz predmet koncesije, s razmjerima vrijednosti:

1. Cijena usluge prema zbroju jediničnih cijena iskazanih u troškovniku bez PDV-a = 60%

2. Cijena koncesijske naknade za pet godina obavljanja koncesije = 40%“

Članak 2.

Mijenja se članak 8. Odluke i sada glasi:

„Odabrani najpovoljniji ponuditelj dužan je za osiguranje naplate naknade za koncesiju te naknade štete koja može nastati zbog neispunjenja ugovora o koncesiji, prije sklapanja ugovora o koncesiji, dostaviti bankovnu garanciju na rok od 5 godina sa stupanjem na snagu od dana potpisa ugovora, u iznosu ponuđene godišnje naknade za koncesiju, ili solemniziranu bjanko zadužnicu najmanje na iznos ponuđene godišnje naknade za koncesiju, koja ostaje kod davatelja koncesije za cijelo vrijeme trajanja ugovora o koncesiji.

U slučaju da se aktivira bankarska garancija, odnosno bjanko zadužnica za osiguranje naplate naknade za koncesiju te naknade štete koja može nastati zbog neispunjenja ugovora o koncesiji, odabrani najpovoljniji ponuditelj u obvezi je dostaviti novu bankarsku garanciju, odnosno bjanko zadužnicu u istom iznosu za preostalo vrijeme trajanja ugovora o koncesiji.

U slučaju nepostupanja iz prethodnog stavka isto predstavlja razlog za raskid ugovora o koncesiji.“
Članak 3.

Mijenja se članak 9. Odluke i sada glasi:

„Odabrani najpovoljniji ponuditelj dužan je naknadu plaćati godišnje u visini ponuđenog omjera ukupnog godišnjeg prihoda i to do 15. dana tekuće godine, za prethodnu godinu.“

Članak 4.

Mijenja se članak 10. Odluke i sada glasi:

„Ako odabrani najpovoljniji ponuditelj ne dostavi bankarsku garanciju ili solemniziranu bjanko zadužnicu prije sklapanja ugovora o koncesiji, odnosno ne pristupi potpisivanju ugovora o koncesiji, a svoj izostanak ne opravda u roku od 8 dana od primitka poziva, smatrat će se da je odustao od koncesije.“
Članak 5.

U stavku 2. članka 12. briše se točka 19. te točka 20. postaje točka 19.

Članak 6.

Članak 13. mijenja se i sada glasi:

„Ponuditelju čija ponuda nije prihvaćena, jamstvo za ozbiljnost ponude (solemnizirana bjanko zadužnica ili novčani polog) vraća se neposredno nakon završetka postupka davanja koncesije.

Ponuditelju čija je ponuda utvrđena kao najpovoljnija, jamstvo za ozbiljnost ponude vraća se neposredno nakon sklapanja ugovora o koncesiji.“

Članak 7.

Mijenja se članak 14. i sada glasi:
„Pisana ponuda za dodjelu koncesije mora sadržavati:

· osnovne podatke o pravnoj osobi ili fizičkoj osobi obrtniku koja podnosi ponudu (naziv ponuditelja, sjedište ponuditelja, OIB, telefonski broj i adresu elektroničke pošte, broj bankovnog računa)

· ispravu o upisu u poslovni, sudski, strukovni, obrtni ili drugi odgovarajući registar kojom se dokazuje da je ponuditelj registriran za obavljanje dimnjačarskih poslova

· dokaz o broju zaposlenih dimnjačara, te odgovarajućoj stručnoj spremi i/ili položenome majstorskom ispitu za dimnjačara (svjedodžba ili drugi odgovarajući dokument)

· dokaz o radno pravnom statusu zaposlenika – dimnjačara (e-radna knjižica ili ugovor o radu) 

· dokaz o financijskoj sposobnosti (BON1, BON2 ili SOL2, potvrda o urednom podmirivanju dospjelih poreznih obveza i obveza za mirovinsko i zdravstveno osiguranje – potvrda porezne uprave o stanju duga i javnobilježnički ovjerena izjava da nema dugovanja prema Općini Lovas po bilo kojoj osnovi)

· izvadak iz kaznene evidencije ili drugog odgovarajućeg registra prema propisima kojima se uređuje javna nabava za pravnu osobu te izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastanka gospodarskog subjekta

· izjavu o visini ponuđenog iznosa godišnje naknade za koncesiju.
Ako ponudu podnosi zajednica ponuditelja, ponuda mora sadržavati naziv i sjedište za svakog člana zajednice ponuditelja, naznaku koji od članova zajednice ponuditelja je nositelj ponude te podatak o potpisniku ili potpisnicima zajedničke ponude.

Ukoliko ponudu podnosi zajednica ponuditelja, potrebno je pojedinačno dokazati nepostojanje razloga za isključenje iz natječaja (izjave i potvrde za svakog člana zajednice).

Isprave i dokazi prilažu se u izvorniku ili ovjerenoj preslici.

Nevaljana ponuda odbit će se rješenjem.

Ponude se dostavljaju u pisanom obliku u zatvorenoj omotnici s naznakom: „PONUDA ZA OBAVLJANJE DIMNJAČARSKIH POSLOVA – NE OTVARAJ“ te adresom ponuditelja.

Rok za dostavu ponude je 30 dana od dana slanja na objavu obavijesti o namjeri davanja koncesije u Elektroničkom oglasniku javne nabave Republike Hrvatske.“
Članak 8.

Mijenja se članak 41. i sada glasi:
„Novčanom kaznom u iznosu od 60,00 do 1.320,00 eura kaznit će se za prekršaj pravna osoba ovlašteni dimnjačar ako:

1. obavlja dimnjačarske poslove bez sklopljenog ugovora o koncesiji (članak 3. stavak 1. ove odluke);

2. dimnjačar nema iskaznicu tijekom obavljanja dimnjačarskih poslova (članak 20. stavak 1. ove odluke);

3. ne izradi godišnji plan i ne dostavi ga upravnom tijelu ili ne obavlja dimnjačarske poslove prema godišnjem planu ili u roku ne podnese izvješće o promjeni broja i vrsti dimovodnih objekata (članak 27. ove odluke);

4. neobavlja dimnjačarske poslove u skladu s rokovima iz ove odluke (članak 31. ove odluke);

5. pisano dimnjačarskim stručnim nalazom (kontrolnim listom) ne upozori nakon obavljene kontrole na nemogućnost kontrole i čišćenja ili na utvrđene nedostatke na dimovodnim objektima i uređajima za loženje i dimnjačarskim stručnim nalazom (kontrolnim listom) te o tome ne obavijesti upravno tijelo (članak 24. ove odluke);

6. pisano dimnjačarskim stručnim nalazom (kontrolnim listom) ne upozori nakon obavljene kontrole na nedostatke na dimovodnim objektima i uređajima za loženje, koji su neposredno opasni za zdravlje, život i imovinu, i dimnjačarskim stručnim nalazom (kontrolnim listom) ne obavijesti o nedostacima nadležno tijelo i upravno tijelo (članak 25. stavci 1., 2. i 4. ove odluke);

7. ne vodi evidenciju nedostataka i neobavljenog čišćenja i kontrole (članak 26. ove odluke);

8. ne vodi i ne čuva dimnjačarske stručne nalaze (kontrolne listove); (članak 23. ove odluke);

9. ne vodi u digitalnom obliku evidenciju nedostataka i neobavljenog čišćenja i kontrole, dimnjačarske stručne nalaze (kontrolne listove) i registar dimovodnih objekata i uređaja za loženje ili podatke ne unese u propisanom roku (članak 26. stavci 1. i 2. ove odluke);

10. naplati veću naknadu od iznosa utvrđenog cjenikom dimnjačarskih poslova ili ne izda račun (članak 37. ove odluke);

11. ne dostavi komunalnom redaru na njegov zahtjev podatke, očitovanja i dokumentaciju (članak 39. ove odluke).

Novčanom kaznom u iznosu od 10,00 do 260,00 eura kaznit će se i odgovorna osoba u pravnoj osobi koja počini prekršaj iz stavka 1. ovoga članka.

Novčanom kaznom u iznosu od 30,00 do 660,00 eura kaznit će se fizička osoba obrtnik koja počini prekršaj iz stavka 1. ovoga članka.“
Članak 9.

Mijenja se članak 42. i sada glasi:

„Novčanom kaznom u iznosu od 60,00 do 1.320,00 eura kaznit će se za prekršaj pravna osoba korisnik usluga, predstavnik suvlasnika, odnosno upravitelj zgrade ako:

1. odbije koristiti se uslugama ovlaštenog dimnjačara (članak 28. stavak 2. ove odluke);

2. onemogući redovitu kontrolu, čišćenje i mjerenje dimovodnih objekata i uređaja za loženje ili ne da na uvid potrebnu dokumentaciju i obavijesti (članak 28. stavci 1. i 5. ove odluke);

3. u ostavljenom roku ne otkloni nedostatke i o tome ne obavijesti ministarstvo nadležnoza unutarnje poslove ili građevinsku inspekciju ili distributera plina i upravno tijelo (članak 25. stavak 5. ove odluke);

4. ne čuva dimnjačarski stručni nalaz (kontrolni list); (članak 23. ove odluke);

5. ne izradi na uređaju za loženje mjerni otvor ili ga ne izradi na propisani način (članak 33. stavak 3. ove odluke);

6. ne obavijesti ovlaštenog dimnjačara o upotrebi dimovodnog objekta, koji nije bio upotrebljavan i priključenju uređaja za loženje (članak 34. stavak 2. ove odluke).

Novčanom kaznom u iznosu od 10,00 do 260,00 eura kaznit će se i odgovorna osoba u pravnoj osobi koja počini prekršaj iz stavka 1. ovoga članka.

Novčanom kaznom u iznosu od 30,00 do 660,00 eura kaznit će se fizička osoba obrtnik koja počini prekršaj iz stavka 1. ovoga članka.

Novčanom kaznom u iznosu od 10,00 do 260,00 eura kaznit će se fizička osoba koja počini prekršaj iz stavka 1. ovoga članka.“
Članak 10.

Sve ostale odredbe Odluke o obavljanju dimnjačarskih poslova („Službeni vjesnik“ Vukovarsko-srijemske županije br. 01/19) ostaju neizmijenjene.

Članak 11.

Ova odluka stupa na snagu osmoga dana od dana objave u „Službenom vjesniku Vukovarsko-srijemske županije.

Predsjednik Općinskog vijeća

